C 31/16
SL
Uradni list Evropske unije
21.1.2022
DRUGI AKTI
EVROPSKA KOMISIJA Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33 (2022/C 31/10)
To obvestilo je objavljeno v skladu s členom 17(5) Delegirane uredbe Komisije (EU) 2019/33 (1)
OBVESTILO O ODOBRITVI STANDARDNE SPREMEMBE
„Barbera d’Alba“ PDO-IT-A1068-AM04 Datum obvestila: 21. oktober 2021 OPIS ODOBRENIH SPREMEMB IN RAZLOGI ZANJE 1.
Barbera d’Alba – opredelitev podobmočja Castellinaldo Opredeljeno geografsko območje za ZOP „Barbera d’Alba“ vključuje podobmočje, imenovano „Castellinando“.
To podobmočje z edinstvenimi značilnostmi je tradicionalno posebno primerno za vinogradništvo in je bilo v specifikacijo za območje „Barbera d’Alba“ vključeno že od samega začetka, saj na njem že od začetka 20. stoletja proizvajajo vino z imenom „Barbera Castellinaldo“.
V 90. letih prejšnjega stoletja so se proizvajalci združili in ustanovili združenje, da bi pripravili strožja pravila od tistih, ki veljajo za vina z ZOP.
Podobmočje Castellinaldo je bilo izrecno razmejeno.
Vključuje občino Castellinaldo d’Alba in del občin Vezza d’Alba, Canale, Priocca, Magliano Alfieri, Castagnito ter Guarene v pokrajini Cuneo.
Pravila za podobmočje Castellinaldo so navedena na koncu specifikacije za območje „Barbera d’Alba“ in vsebujejo strožje pogoje, da se tako poudarijo edinstvene značilnosti podobmočja.
Tla so manj peščena, površina pa je bolj podobna tisti na desnem bregu reke Tanaro.
Kar zadeva oblikovitost območja, so griči položnejši od tistih na preostalem območju, ki ga zajema ZOP.
Tla so manj peščena, kar izravna prisotnost gline (Marne di Sant’Agata, fosilna plast, pozni tortonij).
Podobmočje zajema približno 20 % območja, ki lahko uporablja ZOP „Barbera d’Alba“ in lahko potencialno dosega 207 hektarjev površine in proizvodnjo približno 1 837 000 steklenic.
Spremembe se nanašajo na člen 1 (pravila za podobmočje Castellinaldo) in 9 (oddelek o povezavi) splošne specifikacije za ZOP ter na naslednje oddelke: 4.
Opis vin, 5.
Enološki postopki, 5.1 Posebni enološki postopki in 5.2 Največji donosi, 6.
Območje pridelave grozdja ter 8.
Povezava z okoljem.
2.
Območje pridelave grozdja — Zaradi večje jasnosti je bil v specifikaciji preoblikovan opis območja pridelave grozdja za ZOP „Barbera d’Alba“, ki je zdaj podrobnejši.
Prejšnji opis je bil namreč presplošen.
Gre za formalno spremembo, ki ne spreminja razmejitve geografskega območja. — Opisane so bile tudi meje podobmočja proizvodnje grozdja Castellinaldo na območju ZOP „Barbera d’Alba“.
(1) UL L 9, 11.1.2019, str.
2.